Budai Egészségközpont

A Budai Egészségközpont magánegészségügyi szolgáltató intézmény Budapesten. 2000-ben alakult és három helyszínen, a XII. kerületi Nagy Jenő utcában és Királyhágó utcában, valamint a III. kerületben a Graphisoft Parkban üzemeltet privát járóbeteg szakrendelőket. Az intézményben több mint száz szakorvos magánrendelései érhetők el mintegy 45 szakterületen. több mint 230 hazai és multinacionális szerződött vállalati partnere van. A Budai Egészségközpont szakkórháza az Országos Gerincgyógyászati Központ. A kórházban közfinanszírozott járóbeteg ellátás is zajlik, mozgásszervi (gerincgyógyászati-ortopédiai-traumatológiai) és aneszteziológiai területen, emellett OEP-támogatott, valamint privát – hazai és külföldi – gerincgyógyászati, gerincsebészeti fekvőbetegek ellátását végzik. A Budai Egészségközpont Kft.-nek 2006-ban 1,7 milliárd forint árbevétele volt, ennek jelentős része külföldi betegek ellátásából származott; 2011-ben pedig a kft. 3 milliárdos árbevételt ért el. 2013 közepén a Budai Egészségközpontnak több mint 230 hazai és multinacionális szerződött vállalati partnere volt. A Budai Egészségközpont története A Budai Egészségközpontot 2000-ben alapította Dr. Varga Péter Pál. Az egészségközpont első telephelye Nagy Jenő utcai 8. sz. alatti villaépület volt. A villa a Magyar Optikai Művek vezetőségi tagjának rezidenciájaként épült. Hosszú éveken keresztül óvodaként használták az épületet, majd a kilencvenes években a Postabank egészségközpontjaként funkcionált. A Budai Egészségközpont kezdetben ortopédiai szakrendeléssel várta a magán pácienseket, majd évről évre egyre több szakterület bevonásával bővítette portfólióját. Ezzel párhuzamosan 2002-ben elindult a szűrővizsgálati és a foglalkozás-egészségügyi program is. A központ 2005 óta üzemelteti az Országos Gerincgyógyászati Központot. Ennek épülete a rendszerváltás előtt a Központi Honvédkórház része volt. A privát járóbeteg szakrendelések 2008 novemberétől a Királyhágó utcában is elérhetők. 2011 márciusában nyílt meg a belgyógyászati rendelő a Graphisoft Parkban. A Budai Egészségközpont szolgáltatásai Szolgáltatások vállalatok részére Szűrővizsgálatok, menedzserszűrések, foglalkozás-egészségügyi ellátás, kockázatértékelés, kémiai kockázatbecslés, pszichoszociális felmérés és vállalati egészségprogramok kidolgozása. Szolgáltatások magánszemélyek részére Szakrendelések, szűrővizsgálatok, gyermek szakrendelések, selfness, sportrehabilitáció, pszichológia, gyógytorna, diagnosztika, védőoltások, átalánydíjas szolgáltatások és fekvőbeteg ellátás. Szűrővizsgálatok Menedzserszűrések, gerincállapot felmérő vizsgálat, góckutatás szűrővizsgálat, rákszűrés, laboratóriumi vizsgálatok. Szakrendelések Aneszteziológia, allergológia, baleseti sebészet, belgyógyászat, bőrgyógyászat, diabetológia, dietetika, endo-krinológia, endoszkópia, érsebészet, fizioterápia, fogászat, fül-orr-gégészet, gasztroenterológia, gyermekgyógyászat, hematológia, idegsebészet, infektológia, infúziós terápia, kardiológia, nephrológia, neurológia, neurofiziológia, nőgyógyászat, onkológia, ortopédia, osteoporosis szakrendelés, plasztikai sebészet, pszichológia, pszichiátria, proktológia, pulmonológia, reumatológia, sebészet, sportkardiológia, sportsebészet, szemészet, szívsebészet, urológia, reflexmasszázs, védőoltási tanácsadás, gyógytorna-fizioterápia, infúziós kezelés, ambuláns műtétek, ABPM, arteriográfia, holter-monitorozás, terheléses EKG, gasztroszkópia, kolonoszkópia, cisztoszkópia. Képalkotó vizsgálatok Direkt digitális (ddR) röntgen, 3D/4D ultrahang, CT , nyitott MRI, csontsűrűség és testösszetétel mérés csontdenzitometriás készülékkel (DEXA) Pszichoterápia Pszichoterapia, autogén tréning, életvezetési tanácsadás, krízisintervenció, szupportív terápiák. Gyermekgyógyászati program Gyermek szakorvosi rendelések: bőrgyógyászat, fogászat, fül-orr-gégészet, gasztroenterológia, gyermekgyógyászat, kardiológia, neurológia, nőgyógyászat, ortopédia, pszichológia, radiológia, reumatológia, sebészet, szemészet, urológia, életkorhoz kötött szűrővizsgálatok, gyermekkori védőoltások, elsősegély nyújtó tanfolyamok szülőknek, teljes körű mozgásszervi ellátás. Gyógytorna Perioperatív, gerinc műtétekhez kapcsolódó kezelések. Konzervatív (nem műtéti) kezelés: porckorong degeneráció, instabilitás, deformitások, az öregedéssel együtt járó elváltozások és tartáshibák esetén. Prevenció (megelőzés): tartáskorrekció, megfelelő izomerő, állóképesség, mozgásképesség valamint izomkontroll kialakítása és az ergonómiai szempontok betartása a mindennapi tevékenységek során. Privát kórházi szolgáltatások Mozgásszervi ellátás (kiemelt terület a gerincsebészet), konzervatív terápia, rehabilitációs osztály, műtét előtti kivizsgálás és felkészítés, egynapos beavatkozások. Társadalmi felelősség vállalás A Budai Egészségközpont ismeretterjesztő és ösztönző szerepet vállal az egészséges életmód ismertetésében a betegség megelőzéssel kapcsolatos tudás-áramlásban. Internetes blogjaikban, közösségi oldalaikon és saját honlap oldalukon is foglalkoznak a betegségek és a lehetséges terápiák leírásával segítenek az egészséges életmód kialakításában. Kiemelt területként kezelik a testmozgás prevenciós hatását, szerepet vállalnak a mindennapos testnevelés propagálásában támogatnak. Az egészségközpont részt vesz az Egészséges Hegyvidék programban, amelyben ingyenes egészséges szűréseket, előadásokat tartanak az érdeklődők számára. Minőségirányítási rendszer Az egészségügyi szolgáltatás minőségét a MSZ EN 9001: 2001 szabvány és a Magyar Egészségügyi Ellátási standardok (MEES 1.0) szerinti integrált minőségirányítási rendszer biztosítja. Vezetőség Csernavölgyi István, dr. vezérigazgató Pintér Csilla, operatív igazgató Lajos Éva, dr. orvosigazgató Nagy Judit, dr. orvosigazgató Nagy-László Nóra, dr. vállalat egészségügyi divízió vezetője Végh Anett, gazdasági igazgató Hazslinszky Ákos, informatikai igazgató Kiss András, marketing- és értékesítési igazgató Reiter Ágnes ügyfélszolgálat vezető Jegyzetek Források Budai Egészségközpont bemutatkozása ittlakunk.hu Legjobb Magánkórházak cikk (femina.hu - 2009) További információk Budai Egészségközpont Facebook oldala. Budai Egészségközpont Instagram profilja. Budai Egészségközpont a YouTube csatornája Budai Egészségközpont a LinkedIn-en Budai Egészségközpont a Foursquare-en Az Országos Gerincgyógyászati Központ honlapja